google/wiki40b huggingface dataset:
Magnus Ducatus Poesis

Magnus Ducatus Poesis (Poezijos Didžioji Kunigaikštystė) yra Vidurio Europos tautų – lietuvių, baltarusių, latvių (ir latgalių), lenkų, rusų, ukrainiečių bei kitų – poetų ir poezijos vertėjų, muzikų, dailininkų, kitų poezijai artimų menininkų bendrija, kuriama siejant save su estetinėmis bei etinėmis vertybėmis, taip pat, Vandos Zaborskaitės žodžiais tarus, su LDK respublikoniškomis laisvės ir tolerancijos idėjomis, asmens orumo ir piliečio pareigos vertybėmis. Pirmasis viešas Magnus Ducatus Poesis pasirodymas – poezijos ir muzikos vyksmas Lietuvos Respublikos ambasadoje Minske 2006 m. liepos 5 d., minint Lietuvos Valstybės (Mindaugo karūnavimo) dieną. Idėjos autorius – lietuvių poetas Vladas Braziūnas.
Kalėtų valsčius

Geografija

Kalėtų valsčius siejasi su Rucavos savivaldybės Dunikos valsčiumi ir Priekulės savivaldybės Bartos, Virgos, Gramzdos valsčiais, pietuose – su Lietuvos Skuodo rajono savivaldybe.
Didžiausios gyvenvietės: Kalėtai, Uozuolai, Mazkalėtai, Vigeliai, Strautiniai, Pūpoliai, Zeltkalniai, Vesmakaužiai, Meža siseniai, Grabiai, Reiniai, Dzenyšiai, Pūcės, Lankos, Ūdikiai, Mazkajai, Pužai, Jaunarajai, Špurai, Dinviečiai, Ruiceniai, Apšeniekai, Kviešiai, Sarmos.
Upės: Bartuva, Vartaja, Apšė, Ažupė, Birztala, Vidvidė.
Jesse Jane

Biografija

Džesė Džein gimė Fortvorte, Teksaso valstijoje. Jos tėvas buvo kariškis, todėl šeima dažnai keitė gyvenamąją vietą, kraustydamasi iš vienos Vidurio Vakarų bazės į kitą. Džesė mokėsi Rose Hill mokykloje Kanzase ir Moore High School Oklahomoje. Jau nuo vaikystės ji daug dėmesio skyrė šokiams, todėl mokykloje priklausė sporto palaikymo komandai.
Baigusi mokyklą, ji nusprendė pradėti modelio karjerą. Pradžioje vaidino įvairiose TV reklamose ir tapo restoranų tinklo „Hooters“ reklaminiu veidu, o vėliau drabužių prekybos tinklų 5-7-9 ir „David‘s Bridal“ manekene.
2002 metais Džesė laimėjo „American Dreams Pageant“ organizuoto konkurso „Miss Photogenic“ titulą ir tapo bikini modeliu. Po pasirodymo „Hawaiian Tropics“ konkurse ją pastebėjo kino kūrėjai ir pasiūlė nedidelį vaidmenį filme „Baywatch: Hawaiian Wedding“ (2003).
2003 metais, perskaičiusi Teros Patrik interviu, Džesė nusprendė tapti pornografinių filmų aktore. Susisiekusi su kompanija „Digital Playground“ netrukus ji pasirašė sutartį. Debiutinis filmas vadinosi „No Limits“, kuriame ji filmavosi bendroje scenoje su Devon.
2005 metais ji filmavosi pirmojoje pornografinėje specialiųjų efektų juostoje „Piratai“ ir vėliau sukurtuose tęsiniuose.
2011 metų sausį kanalas CNBC įtraukė ją į 12 populiariausių pornožvaigždžių sąrašą. 
Iki 2013 metų Džesė vaidino daugiau kaip 80 filmų.

Kita veikla

Džesė yra viena labiausiai žinomų porno aktorių. Pradėjusi karjerą, ji pozavo tokiems žurnalams kaip „FHM“, „Maxim“, „Front“, „Strip Las Vegas“, „Arena“ ir yra dalyvavusi Hovardo Šterno, „Clear Channel“ bei kitose televizijos bei radijo laidose.
2004 metais jos nuotrauka panaudota JAV muzikos grupės „Drowning Pool“ albumo „Desensitized“ viršelyje, o Džesė nusifilmavo vaizdo klipe dainai „Step up“. Jos teigimu, tai viena jos mėgstamiausių muzikos grupių.
2004 metais interneto puslapis „Adam Film World“ ėmė naudoti jos atvaizdą savo svetainėje.
2006 kovo mėnesį dalyvavo su Kirsten Price Playboy TV „Night Calls“ šou.
Džesė taip pat yra turėjusi savo skiltis žurnaluose „Cheri“, „Ralph“, „Genesis“, „Buzz“ bei interneto puslapyje rockconfidental.com.
Be vaidmens filme „Baywatch: Hawaiian Wedding“ ją taip pat galima išvyti kanalo HBO serialo „Entourage“ epizode „I Love You Too“ (2004), taip pat filmuose „Let the Game Begin“ (2010) ir „Bucky Larson: Born to Be a Star“.

Asmeninis gyvenimas

2000 metais Džesė susilaukė berniuko,  tačiau informacija apie jo tėvą niekada nebuvo viešinama.
Ji taip pat susitikinėjo su tokiais muzikantais kaip Kid Rock, Tommy Lee ir Jason Jones iš grupės „Drowning Pool“.
2005 metais ištekėjo už kolegos aktoriaus Rick Patrick,  su kuriuo 2012 metais išsiskyrė.
Tų pačių metų spalį susižadėjo su Michael Giovanni. 2004 metais pokalbių laidoje paskelbė turėjusi gimdos kaklelio vėžį. 
Šiuo metu gyvena Oklahoma Sityje.
Miškų urėdija

Miškų urėdija – valstybinė institucija arba įmonė atsakinga už jai priskirtus miškų plotus. Skirtingose šalyse miškų priežiūra organizuojama skirtingai, todėl skiriasi ir urėdijų statusas bei funkcijos.
Lietuvoje miškų urėdija yra valstybės įmonė, patikėjimo teise valdanti, naudojanti valstybinius miškus ir jais disponuojanti, taip pat vykdanti juose kompleksinę miškų ūkio veiklą ir kitą įmonės įstatuose numatytą veiklą.
Miškų urėdijos veiklai vadovauja įmonės vadovas – miškų urėdas; jis kaip ir bet kuris administracines pareigas einantis miškininkas yra valstybės pareigūnas.
Pagal prigimtį skirstomos į valstybines bei privačias miškų urėdijas. Kiekviena urėdija savo ruožtu pagal struktūrinę organizacinę tvarką jungia 3-9 girininkijas, šios – kelias eiguvas. Girininkijoms vadovauja girininkas, eiguvų reikalais rūpinasi eigulys arba specialiai tam paskirtas girininko pavaduotojas, turintys specialų miškinkystės išsilavinimą.
Alfeldas (Vokietija)

Istorija

Alfeldas įkurtas 1214 m.
Thomas Forstner

Thomas Forstner (g. 1969 m. gruodžio 3 d. Deutsch-Wagram, Žemutinė Austrija) – Austrijos dainininkas, du kartus atstovavęs Austrijai „Eurovizijos“ dainų konkurse. 1989 m. Lozanoje vykusiame renginyje atlikęs baladę „Nur ein Lied“ (liet. Tik daina), sulaukė nemažai palaikymo – surinko 97 taškus ir užėmė 5 vietą. 1991 m. Thomas antrą kartą išrinktas atstovauti Austrijai „Eurovizijos“ dainų konkurse, vykusiame Romoje. Šį kartą atlikėjas patyrė visišką fiasko – daina „Venedig im Regen“ (liet. Venecija per lietų) negavo nė vieno taško ir liko paskutinėje – 22 vietoje.
Šiuo metu Thomas dirba programinės įrangos kūrėju. Buvo du kartus vedęs, turi dukterį iš pirmosios santuokos.
Rapenas

Rapenas (vok. Rappen) – smulki Šveicarijos moneta. Kaldinta senovėje, o dabar – smulkiausia Šveicarijos franko dalis.

Senieji rapenai

Rapenai Šveicarijoje kaldinamas nuo senai, jie buvo Berno (šveicariškosios) monetų sistemos dalis.
Pvz., XIX a. pirmoje pusėje 1 Argau frankas buvo lygus 10 bacenų ar 100 rapenų (Rappen). Argau kantonas kaldino bilonines 1, 2, 2½ ir 5 rapenų monetas.

Dabartiniai rapenai

Vokiškai kalbančioje Šveicarijos dalyje 1/100 Šveicarijos franko vadinama rapenu (Rappen). Paprastai šis žodis nekaitomas, todėl sakoma ir rašoma „1 Rappen“, „2 Rappen“ ir t. t.
Prancūzakalbėje Šveicarijos dalyje šios monetos vadinamos centimais (centime, centimes), o italakalbėje – čentezimais (centesimo, centesimi).
Jaunųjų programuotojų mokykla

Jaunųjų programuotojų mokykla (JPM) – formali ar neformali visuomeninė organizacija susidedanti iš vadovų bei besimokančiųjų, kurios tikslas užtikrinti aukštą kompiuterinį raštingumą, užpildyti informatikos spragas mokyklose neakivaizdiniu mokymo būdu. Mokėsi apie 6 000 jaunųjų programuotojų.

Istorija

Lietuvoje jau trečią dešimtmetį veikia neakivaizdinė jaunųjų programuotojų mokykla (JPM) sukurta prie tuometinio Mokslų akademijos Matematikos ir Informatikos instituto.
Idėjinis vadovas daug nuveikęs propaguojant Pascal programavimo kalbą – dr. Gintautas Grigas, „mokytojai“ ir vadovai: mokyklinių Informatikos vadovėlių autorė V. Dagienė ir V. Dagys, šviesaus atminimo K. Augutis ir kt.
Juozas Ardzijauskas

Biografija

Mokėsi Kazlų Rūdos vidurinėje mokykloje. 1948 m. už eilėraščius (rankraštinius rinkinius Žydint obelims ir Aš mačiau, kaip verkė žemė) suimtas ir nuteistas. 1954 m. paleistas iš lagerio, 1963 m. baigė Kauno politechnikos institutą, dirbo Kauno gamyklose.
Velnio duobė

Velnio duobė (arba Velniaduobė) – geologinis gamtos paminklas (nuo 1964 m.), esantis 4 km į šiaurės vakarus nuo Aukštadvario (Trakų rajonas), važiuojant link Beižionių, Aukštadvario girininkijos (10,16 kv.) Kalvų miške, Aukštadvario regioninio parko Mergiškių kraštovaizdžio draustinyje. Plotis 60-65 m – 200 m. Plotas 0,04-4,5 ha. Gylis – 30-40 m. Durpių sluoksnio dugne storis apie 9,5 metro. Įtraukta į Europoje labiausiai saugomų 100 gamtos paminklų sąrašą. Mitologinis-sakralinis kultūros paveldo objektas.
Velnio duobė yra lankytinas turistinis objektas. Šiuo metu Velnio duobė yra paruošta lankymui, yra įrengta apžvalgos aikštelė. Už kelių kilometrų į šiaurės vakarus stūkso Gedanonių kalva, viena aukščiausių pietų Lietuvoje (257 m).

Kilmė

Specialistai įvairiai aiškina jos kilmę. Gal toje vietoje po smėlio sąnašomis ilgai tūnojo nuo ledynmečio išlikęs ledo luitas. Klimatui atšilus, jis palaipsniui ištirpo, ir liko gili piltuvo formos duobė. Piltuvo formos duobė galėjo išlikti dėl spėjusios užaugti augalijos, kuri sutvirtino stačius šlaitus. Velnio duobės dugne yra susiformavusi pelkutė. Yra ir kitų samprotavimų apie šito gamtos paminklo kilmę. Viena jų teigia, kad Velnio duobę suformavo nuo ledyno pakraščio (o gal ledyno plyšyje) krentanti vandens srovė. Kita teigia, kad dauba susidarė požeminiams vandenims išnešus smulkias nuogulas. O dar vieni teigia, kad Velnio duobę kažkada išmušė čia nukritęs meteoritas. Visos šios hipotezės turi savų argumentų ir kol kas galutinai neatmestos.

Pavadinimo kilmė

Sakoma, kad anksčiau kai kada piemenys rasdavo velnių išmestų kryželių. Būdavo atsitikimų, kada genamos karvės užeidavo ant duobės liūno ir išplaukdavo į Škilietų ežerą. Praeiviai naktį dažnai girdėdavo kažkokius šūkavimus. Visa tai darydavę velniai, dėl to ir kilo pavadinimas „Velnio duobė“. Velniai neva puotaudavę apie vidurnaktį, todėl niekas nedrįsdavęs keliauti pro duobę sutemus.
FK Panevėžio balsas

Istorija

Klubas įkurtas prie dienraščio „Panevėžio balsas“. 2011 m. debiutavo III lygoje.
Piotras Tiškevičius

Biografija

Kilęs iš Lietuvos didikų Tiškevičių giminės. Tėvas Jurgis Mikalojus Tiškevičius, motina Barbora Lichtian.

Valstybės tarnyba

Slonimo maršalka, 1685 m. Smolensko kaštelionas.
Pilsupis (Salantas)

Geografija

Prasideda 3,3 km į pietus nuo Salantų, šiaurės vakarinėje Imbarės kaimo dalyje, 0,12 km į pietryčius nuo kelio Salantai–Imbarė. Teka pietvakarių kryptimi atvira vietove. Ištakose vaga melioruota, ištiesinta, paversta kanalu. Nuo minėto kelio iki Salanto slėnio upelis vingiuoja natūralia vaga. Seniau jis buvo 1,27 km ilgio, Imbarės piliakalnio pietvakarinėje papėdėje suko vakarų kryptimi ir tekėjo į Salantą, kurio slėnyje išliko žemupio senvagė. Pokario melioracija upelio vagą pakeitė. Dabar nuo piliakalnio pietinės papėdės upelis teka Salanto kairiojo kranto slėnio pakraštyje iškastu beveik 2 km ilgio kanalu, Skaudalių šiaurės vakariniame pakraštyje, nuo senkelio Skaudaliai–Kalnalis pasuka tiesiai į vakarus ir įteka į Salantą 8,2 km nuo upės žiočių.
Kairiajame krante yra Imbarės piliakalnio aukštutinė papėdės gyvenvietė, Imbarės kapinynas, Skaudalių alka, dešiniajame krante – Imbarės piliakalnis su priešpiliu ir žemutine papėdės gyvenviete.
Prie upės esančios gyvenvietės: Imbarė.
Upeliui vardą davė jo pakrantėje stūksantis piliakalnis (buvusi pilis).
Šabranas

Istorija

Iki 2010 m. buvo žinimas kaip Deveči (Dəvəçi). 1961 m. suteiktos miesto teisės.
Vilius Armalas

Karjera

Su „Stumbro“ pagrindine komanda pradėjo treniruotis 2016 m. 
Vasarą sėkmingai debiutavo pagrindinėje komandoje, kai buvo žaidžiamos LFF taurės rungtynės su Kėdainių „Nevėžiu“.
A lygoje debiutavo 2018 m. balandžio 4 d., kai FC Stumbras namuose net 4-0 nugalėjo FK Jonava.
2019 m. sausio 9 d. pranešta, kad žaidėjas pasirašė 4,5 metų sutartį su Portugalijos SL Benfica klubu.
Pilvingiai

Istorija

LTSR metais – Tamulevičiaus kolūkio centrinė gyvenvietė. Veikė pradinė mokykla (įkurta 1927 m.), felčerių ir akušerių punktas, kultūros namai, biblioteka.

Pavadinimo kilmė

Kazimieras Būga šiam vietovardžiui priskyrė jotvingišką kilmę.
ASIL Lysi

Istorija

Klubas įkurtas 1932 m. Lysuose.
Stanisław Lem

Gyvenimas ir kūryba

Stanislavas Lemas gimė Lvovo mieste, tuo metu priklausiusiam Lenkijai (dabar – Ukrainai), Sabinos Woller ir Samuelio Lemo šeimoje. Lemas buvo žydų kilmės, tačiau auginamas kaip katalikas, o vėliau save laikė ateistu. Lvovo universitete 1939 – 1941 m. studijavo mediciną. Per Antrąjį pasaulinį karą ir nacių okupaciją Lemas išvengė persekiojimo dėl savo kilmės, nes turėjo netikrus dokumentus. 1946 m. Stanislavas Lemas persikėlė iš Sovietų Sąjungos okupuotos teritorijos į Krokuvą ir tęsė medicinos studijas Jogailos universitete. Kad išvengtų karo gydytojo tarnybos, Lemas nelaikė baigiamųjų egzaminų, todėl tik gavo pažymėjimą, kad studijas baigė. Dirbo asistentu mokslinėje institucijoje ir laisvu laiku ėmė rašyti.
1946 m. Stanislavas Lemas debiutavo kaip poetas, taip pat išleido keletą romanų. 1951 m. išleido pirmąjį mokslinės fantastikos romaną – „Astronautai“ (Astronauci). 1956 m. išleistas kitas romanas – „Magelano debesis“ (liet. 1961, vertė Stasys Sabonis) – paties autoriaus vėliau buvo vertinamas kaip menkavertis, tačiau tuo pačiu tai buvo kūrinys, pastūmėjęs Stanislavą Lemą ir toliau rašyti.
1957 m. Stanislavas Lemas išleido pirmąją negrožinę filosofinę knygą „Dialogai“ (Dialogi), o po ketverių metų, 1961-aisiais, pasaulį išvydo pats žymiausias Lemo darbas – „Soliaris“. Tačiau tarptautinės šlovės pirmiau susilaukė kitas Stanislavo Lemo veikalas – trumpų apsakymų serija „Kiberiada“, pasakojantis apie pasaulį, valdomą robotų ir kitų intelektualių mašinų.
1977 m. Stanislavas Lemas tapo Krokuvos garbės piliečiu, o 1981 m. gavo garbės laipsnį iš Vroclavo technikos, vėliau iš Opolės, Lvovo ir Jogailos universitetų.
1981 metų gruodžio mėnesį Lenkijos Liaudies Respublikoje įvedus karinę padėtį, Stanislavas Lemas išvyko į Berlyną, o paskui išvažiavo į Vieną ir grįžo tik 1988-aisiais.
Džabal al-Druzas

Pavadinimai

1922 m. kovo 4 d. valstybė pagal sostinę As-Suwayda buvo pavadinta Suveidos valstybe.
1927 m. ji buvo pervadinta į Džabal al-Druzas ar Džabal Druzo valstybė. Šis pavadinimas sukurtas pagal Džabal al-Druzo kalną.

Istorija

Drūzų valstybė buvo sukurta 1921 m. gegužės 1 d. Džabal al-Druze gyveno apie 50 tūkstančių arabų drūzų. Tai buvo pirmasis ir iki šiol vienintelis valstybinis darinys, kuriame gyveno ir kurį valdė arabai drūzai.
1925 m. Džabal al-Druze prasidėjo Didysis Sirijos sukilimas, kuriam vadovavo sultonas Al-Atrašas, kuris greitai pasiekė Damaską ir kitas ne drūzų žemes už Džabal al-Druzo ribų. Protestai prieš Sirijos sudalinimą į valstybėles buvo vienas svarbiausių Sirijos prieškolonijinio judėjimo punktų. Šis judėjimas galų gale laimėjo ir suvienijo visą Prancūzijos mandatinę teritoriją, išskyrus nepriklausomu tapusį Didįjį Libaną ir Aleksandretą, kurią aneksavo Turkija ir kuri tapo Turkijos Hatajaus provincija. Spaudžiant nacionalistams pagal 1936 m. Prancūzijos ir Sirijos sutartį Džabal al-Druzas prarado autonomiją ir buvo prijungtas prie Sirijos.
Sen Klu

Istorija

1966–1989 m. mieste veikė Interpolo būstinė.
Geodezija

Geodezija (gr. geodaisia kilęs iš žodžių geo 'žemė + daio 'daliju'), mokslas, tiriantis Žemės formą, dydį ir gravitacijos lauką bei vietovės matavimus, susijusius su Žemės paviršiaus planų ir žemėlapių sudarymu. Jis reikalingas tiek žemės formai ir didumui nustatyti, tiek planams ir žemėlapiams sudaryti. Remiantis geodeziniais matavimais, nustatoma žemės paviršiaus taškų tarpusavio padėtis. Geodezinis pagrindas reikalingas darant topografines nuotraukas ir kitus žemės matavimo darbus, atliekant visos šalies kartografavimą, vykdant statybos darbus, geodinaminius tyrimus, valstybės sienos žymėjimą ir daug kitų darbų, kuriuose tenka nustatyti taškų padėtį, t. y. jų koordinates. Šis mokslas suteikia galimybę atlikti reikiamo tikslumo geodezinius darbus pagal vieningą koordinačių sistemą.

Istorija

Egipte 4000 m. pr. m. e. geodeziniais matavimais buvo atnaujinamos Nilo potvynių sunaikintos sklypų ribos. Lietuvoje geodezijos darbai pradėti XVI a. per Valakų reformą (buvo matuojamos dvarų žemės, sudaromi 1521 ir 1526 m. Lietuvos ir Lenkijos žemėlapiai). 1790–1800 m. sudaryti Kauno, Vilniaus ir Gardino geodeziniai planai. Juos sudarant dalyvavo ir Laurynas Stuoka – Gucevičius. 1924 m. Lietuva įėjo į Baltijos šalių geodezinę komisiją, buvo atlikta Lietuvos trianguliacija, sudaryti topografiniai žemėlapiai.
Alfredas Henrikas Stasiulevičius

Biografija

1956 m. baigė Kauno VI vidurinę mokyklą. 1956–1961 m. studijavo Vilniaus pedagoginiame institute. 1961 m. Patamulšėlio aštuonmetės mokyklos mokytojas. Tarnavo tarybinėje armijoje. 1963–1990 m. Kauno VII vidurinės mokyklos mokytojas.
1990–1995 m. Kauno miesto tarybos deputatas. 1990 m. Šančių teritorinės deputatų grupės koordinatorius ir Aukščiausiosios Tarybos deputato Liudviko Simučio padėjėjas. 1992–1993 m. Kauno miesto tarybos Savivaldos reikalų nuolatinės komisijos pirmininkas, kontrolės tarnybos viršininkas. 1995–1996 m. Kauno miesto tarybos narys, Kauno savivaldybės tarybos kontrolierius. 1996–2000 m. Seimo narys.
Tautodailininkas, Kauno zonos „Auksinių rankų“ konkursų dalyvis ir prizininkas.
1993 m. Tėvynės Sąjungos (Lietuvos konservatorių) narys. Žmona Alina, duktė Skaidrė.
Eduardas Budreika

Eduardas Budreika (1918 m. rugpjūčio 8 d. Peterburge – 2007 m. spalio 9 d. Vilniuje) – Lietuvos inžinierius, architektas, profesorius.

Biografija

1937 m. baigė Šiaulių berniukų gimnaziją. 1937–1938 m. mokėsi Karo mokykloje Kaune, 1938–1939 m. studijavo Vytauto Didžiojo universitete, 1939–1940 m. Romos universiteto Teisės fakultete, 1940–1944 m. Vytauto Didžiojo universiteto Architektūros fakultete. 1965 m. architektūros mokslų daktaras.
1944–1947 m. Šiaulių miesto vyriausiasis architektas, vienas iš miesto generalinio plano autorių. Parengė Dramos teatro rekonstrukcijos, gyvenamųjų namų projektus. Nuo 1947 m. Lietuvos dailės instituto dėstytojas, 1951–1961 m. Architektūros kompozicijos ir projektavimo katedros vedėjas, 1966 m. profesorius.
Tranksas

Tranksas (jap. トランクス = Torankusu) yra Drakonų kovos Z veikėjas, Vedžito ir Bulmos sūnus.

Siužetas

Tranksas gimė 766 metais .Jo tėvas Vedžitas, stiprus Sajanas kovotojas, jo motina Bulma - Kapsulių Koorporacijos mokslininkė. Kai Tranksas paaugo, jo tėvas versdavo treniruotis su juo, kad būtų stiprus. Vieną kartą, jis netikėtai virto į Super Sajaną. Tranksas vėliau susidraugavo su Gotenu, kuris irgi "treniravosi" su savo broliu Gohanu ir virto Super Sajanu ir kovėsi kartu su juo. Tranksas nuolat palaikė savo tėvą, ir nuolat uoliai treniruodavosi.
Tranksas vėliau susijungia su Gotenu ir tampa Gotranksu ,kovoja su Bloguoju Bū. Gotranksas yra susiurbiamas ir atgaivintas tik tada kai Bū yra nugalimas. Kai Bio-Brolis pasirodo, jis ir Gotenas sunaikina jį.
Drakonų kovoje GT, Tranksas keliauja su Goku ir Pan po visatą Drakono rutulių ieškoti. Jie sutinka daug blogiečių ir nugali visus. Tranksas yra vienas iš sajanų, kuris treniruojasi GT serijose.

Ateities Tranksas

Ateityje, Tranksas yra vienas iš gyvų nuo Androidų siaubimo. Jis slepiasi su savo motina Bulma suniokotame mieste. Gokas, Pikolas, Vedžitas, visi mirę. Gohanas, kuris prarado ranką kovoje su Androidais, irgi nužudytas Androidų. Po Gohano mirties Tranksas perpildytas pykčio virsta Super Sajanu. Po trejų metų Tranksas tada nusprendžia atvykti į praeitį ir perspėti apie Androidus.
Ateities Tranksas atvyksta 20 metų į praeitį su Laiko kapsule. Jis su savimi netyčia atsineša Celą, kuris užauga vėliau į stiprų kovotoją. Tranksas nužudo Fryzą, Karalių Koldą ir praneša Gokui apie Androidus. Jie visi treniravosi. Kai Vedžitas nugalėjo Androidą #19, Tranksas pasakė, kad tai ne tie androidai iš jo ateities. Paskui savo labaratorijoje Daktaras Giras aktyvavo #16, #17 ir #18. Mūšis prasidėjo prieš Androidus #18 ir #17. Ateities Tranksas buvo nugalėtas Androido #18. Kai Celas susiurbė #17, Ateities Tranksas ir Vedžitas treniravosi Laiko kambaryje ir tapo Antros klasės Super Sajanais. Vedžitas, kuris sužinojo kad šis Tranksas bus jo sūnus, didžiavosi juo ir tikėjo, kad Tranksas yra stipresnis už jį. Kai Vedžitas buvo nugalėtas Celo, Ateities Tranksas perėmė. Supykęs, Ateities Tranksas virto Ultra Super Sajanu, bet vis tiek buvo nugalėtas, nes buvo per lėtas. Jis vėliau buvo nužudytas Celo, bet prikeltas su Drakono rituliais. Jis grįžta į ateitį, pasveikintas Vedžito ir daugiau nebematytas.
Rudakai

Istorija

Nuo VIII a. pr. m. e. iki XIX a. šioje teritorijoje gyveno lietuviams artima baltų tauta – jotvingiai. Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei. 1975-1998 m. priklausė Balstogės vaivadijai.
Malaizijos vėliava

Malaizijos vėliava, taip pat vadinamas Jalur Gemilang (Garbės juostos), yra sudaryta iš 14 horizontalių juostų (raudonos ir baltos spalvos, viršutinė juosta – raudona, apatinė juosta – balta), o kairiajame viršutiniame kampe (kantone) yra 14-kampė žvaigždė ir pusmėnulis. Žvaigždė dar žinoma, kaip Bintang Persekutuan ar Federalinė žvaigždė.

Vėliavos himnas

Vėliavos himnas buvo sukurtas 2000 m. Dainos ir tekstas buvo parašytos Pak Ngah.
Kinijos filosofija

Kinijos filosofija – Kinijos filosofinių pažiūrų visuma, turinti trijų tūkstančių metų tradiciją.
Himjaras

Pirmoji Himjaro imperija (II a. pr. m. e. – I a.)

Himjaritai paskutiniaisiais amžiais pr. m. e. kūrėsi vakarinėse nederlingose Jemeno pakrantėse, kurias anksčiau kontroliavo Saaba. Jie siaubė nusilpusią Saabą, kol galutinai įsitvirtino viename jos miestų – Zafare. Čia himjaritai sukūrė Himjaro karalystę, iš kurios vykdė tolimesnius užkariavimus: prieš pat mūsų eros pradžią Himjaras galutinai nukariavo Saabą, Katabaną, Mainą ir vakarines Hadramauto teritorijas. Ši sukurta imperija vadinama Pirmąja Himjaro imperija.

Nuosmukis (II a.)

Erų sandūroje Himjarą siekė užkariauti Romos imperija, tačiau po Maribo apgulties romėnams nepasisekė. Vis dėlto, Romos įsigalėjimas šiaurėje, jos vykdoma prekybinių kelių kontrolė, svarbaus uosto Adeno sunaikinimas, besikeičianti jūrų prekyba lėmė lėtą Senovės Jemeno silpimą.
Šie procesai, auganti Aksumo imperija už Raudonosios jūros, taip pat klajoklių antpuoliai lėmė Himjaro imperijos skilimą II a. Tuo metu vėl atsikūrė Saaba, Katabanas. Labai sustiprėjo Hadramautas, kuris užkariavo Katabaną netrukus po jo nepriklausomybės. Raudonosios jūros pakrantes ir Mainą tuo metu ėmė kontroliuoti Etiopija (Aksumas).

Antroji Himjaro imperija (200–517 m.)

III a. Himjaro galios vėl sustiprėjo, ir iki IV a. valstybė iš naujo suvienijo visą Senovės Jemeną, įskaitant ir Hadramautą. Valdovai titulavosi Saabos, zu-Raidano, Hadramauto ir Jemeno karaliais, ir tai buvo pirmasis istorijoje pilnas Jemeno suvienijimas.
Nors apie 340 m. Antroji Hadramauto imperija patyrė invazijas iš Aksumo, bet apie 375 m. Malkikaribas Juhanimas atkūrė tvarką. Ši imperija, egzistavusi iki VI a., priėmė naują religiją iš šiaurės – Judaizmą.
Himjaras laikinai sugebėjo užvaldyti visą Arabiją, naudodamasis klajoklėmis gentimis, Ghasanidais, Lachmidais ir kitomis, kurios valdė milžiniškus plotus ir formaliai priklausė Himjarui.
Apie 520 m. valstybę užėmė Aksumo imperija, taip pabaigdama jos egzistenciją.
Golasekos kultūra

Golasekos kultūra – vėlyvojo bronzos ir geležies amžiaus archeologinė kultūra, pavadinta pagal Golasekos vietovę (Lombardija, Italija).

Arealas

Golasekos kultūra nuo X a. pr. m. e. iki IV a. pr. m. e. pradžios, iki keltų atėjimo, buvo paplitusi Šiaurės ir Šiaurės vakarų Italijoje (Lombardija, Pjemontas).

Kultūra

Golasekos kultūros žmonės gyveno atvirose ir įtvirtintose gyvenvietėse, įkurtose Alpių perėjose ir prie upių. Būstai statyti ant akmeninių pamatų. Keramika – pūstašonės puodynės, puoštos linijų ir brūkšnelių ornamentu, dubenėliai.
Golasekos kultūra skiriama pagal laidoseną – mirusieji laidoti pilkapiuose, sudeginti, urnose. Kapą apdėdavo akmens luitais ar dideliais akmenimis. Pilkapiai 3–10 m skersmens, jų pagrindą juosė akmenų vainikas, akmenimis apdėdavo ir taką, vedantį į jį.
Golasekos kultūros gyventojai vertėsi žemdirbyste ir gyvulininkyste, medžiojo ir žvejojo, prekiavo su etruskais, graikais, keltais (gintarą ir koralus mainė į aliejų, javus, vyną ir sūdytą mėsą), Halštato kultūros gyventojais – iš jų gaudavo druskos.